Arturo Antonio Szymanski Ramírez

**Arturo Antonio Szymanski Ramírez** (født 17. januar 1922 i Tampico i Mexico; død 29. mai 2018 i San Luis Potosí) var en katolsk prelat og erkebiskop av San Luis Potosí. Han var en viktig skikkelse i kirken i Mexico.
## Liv og virke
### Bakgrunn
Arturo Antonio Szymanski Ramírez, sønn av en polsk far og en meksikansk mor, studerte filosofi og teologi ved seminaret i San Luis Potosí og ved Montezumaseminaret i New Mexico, som utdannet meksikanske studenter i USA, samt kanonisk rett ved University of Washington.

### Prest
Han ble ordinert til prest den 22. mars 1947 og underviste i latin, engelsk og gresk ved seminaret i Tamaulipas. Senere underviste han også i filosofi, teologi og kanonisk rett. Han var til slutt rektor ved seminaret og som bispedømmedommer.

### Koadjutor av San Andrés Tuxtla
Pave Johannes XXIII utnevnte ham den 20. april 1960 til titulærbiskop av *Cerasus og* koadjutorbiskop med etterfølgelsesrett av San Andrés Tuxtla. Biskop Ernesto Corripio y Ahumada av Tampico ordinerte ham til biskop den 21. juni samme år. Medordinerende var biskop Fidel Cortés Pérez av Chilapa og biskop Estanislao Alcaraz y Figueroa av Matamoros.

### Biskop av San Andrés Tuxtla
Ved Jesús Villareal y Fierros død den 21. mars 1965 etterfulgte han ham som biskop av San Andrés Tuxtla.

Han deltok i alle fire sesjoner i Det andre Vatikankonsil som konsilfader. Under den andre sesjonen satt han ved siden av Stefan Wyszyński, og i oktober 1962 møtte han Karol Józef Wojtyla, den fremtidige pave Johannes Paul II. De to opprettholdt et vennskap frem til Johannes Paul IIs død.

### Biskop av Tampico
Den 13. august 1968 utnevnte pave Paul VI ham til biskop av Tampico. 
### Biskop av San Luis Potosí
Den 27. januar 1987 ble han utnevnt til biskop av San Luis Potosí av pave Johannes Paul II. 
### Erkebiskop av San Luis Potosí
Etter at bispedømmet ble utnevnt til erkebispedømme, ble han den første erkebiskopen av San Luis Potosí den 5. november året etter. 

Den 20. januar 1999 aksepterte Johannes Paul II hans avskjed på grunn av hans høye alder.

Han døde i San Luis Potosí den 29. mai 2018 av et infarkt.
## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Biskop Jose Maria Ignacio Montes de Oca y Obregón (1840-1921) *1871
* Biskop Próspero María Alarcón y Sánchez de la Barquera (1827-1908) *1892
* Erkebiskop Leopoldo Ruiz y Flores (1865-1941) *1900
* Erkebiskop Luis María Altamirano y Bulnes (1887-1970) *1924
* Erkebiskop Octaviano Márquez y Tóriz (1904-1975) *1951
* Kardinal Ernesto Corripio y Ahumada (1919-2008) *1953
* Erkebiskop *Arturo Antonio Szymanski Ramírez* (1922-2018) *1960

## Referanser